1999R2278 — ET — 17.12.2004 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EÜ) nr 2278/1999,

21. oktoober 1999,

milles sätestatakse nõukogu määruse (EMÜ) nr 3528/86 (ühenduse metsade kaitse kohta õhusaaste eest) teatavad üksikasjalikud rakenduseeskirjad







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. novembri 1986. aasta määrust (EMÜ) nr 3528/86 ( 1 ) ühenduse metsade kaitse kohta õhusaaste eest (viimati muudetud määrusega (EÜ) nr 307/97 ( 2 )), eriti selle artikleid 2 ja 4, ning arvestades, et: (1) määruses (EMÜ) nr 3528/86 on sätestatud ühenduse rahaline panus meetmete jaoks ühenduse kava raames eesmärgiga kaitsta metsi õhusaaste eest; (2) kõnealuse määruse artiklis 12 on ette nähtud, et ühenduse panus peab hõlmama eelkõige õhusaastest põhjustatud metsakahjustuste regulaarse seire, metsa ökosüsteemide intensiivse ja pideva seire vaatluspunktide võrgu, katsed ning katse- ja näidisprojektid, et tõhustada metsade kaitset õhusaaste eest; (3) tõhususe huvides ning menetluse lihtsustamiseks ja ratsionaliseerimiseks riiklikul ja ühenduse tasandil tuleks eri meetmed, mille jaoks ühenduse rahalist abi taotletakse, koondada iga liikmesriigi puhul riiklikku aastaprogrammi; (4) abitaotluste läbivaatamise kiirendamiseks tuleks vastu võtta üksikasjalikud eeskirjad selle kohta, kuidas abitaotlusi riiklike programmide raames tuleks esitada ning millist teavet need peavad sisaldama; (5) tuleks kehtestada ühenduse abi ettemaksesüsteem, et aidata liikmesriike nende riiklike programmide nõuetekohasel finantsjuhtimisel; (6) taotlused, mille pädev asutus esitab komisjonile ettemaksete ja lõppmaksete tegemiseks riikliku programmi raames, peavad sisaldama teatavat teavet kulutuste asjakohasuse kindlakstegemiseks; (7) komisjonile tuleb teatada, et meetmeid rakendatakse vastavalt abi andmise otsuses sätestatud tingimustele ja tähtajaks; (8) liikmesriigid peavad vastu võtma vajalikud sätted riiklike programmide raames rakendatavate meetmete tõhusa kontrollimise tagamiseks; (9) määruse (EMÜ) nr 3528/86 artiklis 14 ja nõukogu 18. detsembri 1995. aasta määruses (EÜ, Euratom) nr 2988/95 ( 3 ) (Euroopa Ühenduste finantshuvide kaitse kohta) nõutakse, et liikmesriigid peavad tagama ühenduse rahastatava tegevuse tõhususe ja asjakohasuse ning tagasi nõudma eeskirjade eiramise või hooletuse tagajärjel kaotatud summad; sellised summad on põhjendamatud kulutused ühenduse eelarvest ning seepärast tuleb need ühendusele hüvitada; (10) juhul, kui määruse (EMÜ) nr 3528/86 artiklis 14 ettenähtud komisjoni tehtav kontroll paljastab eeskirjade eiramise, peab liikmesriigil olema võimalus esitada sedastatud olukorra kohta oma arvamus; kui eeskirjade eiramine leiab kinnitust ja asjaomased summad osutuvad põhjendamatuks kulutuseks ühenduse eelarvest, tuleb need ühendusele hüvitada; (11) tuleks tunnistada kehtetuks komisjoni määrus (EMÜ) nr 526/87, ( 4 ) komisjoni määruse (EMÜ) nr 1696/87 ( 5 ) (viimati muudetud määrusega (EÜ) nr 1398/95 ( 6 )) artikkel 2 ning komisjoni määruse (EÜ) nr 1091/94 ( 7 ) (viimati muudetud määrusega (EÜ) nr 1545/1999 ( 8 )) artikkel 2; (12) samuti tuleks tunnistada kehtetuks komisjoni määrus (EMÜ) nr 1697/87 ( 9 ); selle määruse kohaldamist jätkatakse ühenduse rahaliste toetuste maksmise suhtes määruse (EMÜ) nr 3528/86 alusel, mille kohta on tehtud otsus enne 1. novembrit 1999; (13) käesoleva määrusega ettenähtud meetmed on kooskõlas alalise metsakomitee arvamusega, ning arvestades, et: ON VASTU VÕTNUD KÄESOLEVA MÄÄRUSE:







Artikkel 1

1. Määruse (EMÜ) nr 3528/86 artiklites 2 ja 4 ettenähtud meetmed rakendatakse programmide raames, mille liikmesriigid igal aastal koostavad. Riiklikud programmid peavad hõlmama kõik abitaotlused, mis nende artiklite alusel esitatakse. Programmid peavad sisaldama käesoleva määruse I lisas esitatud teavet ja tõendavaid dokumente ning käsitlema artiklis 2 täpsustatud teavet. Liikmesriigid saadavad igal aastal enne 1. novembrit komisjonile kahes eksemplaris oma järgmise aasta programmid.

2. Lõikes 1 osutatud riiklikud programmid tuleb täita hiljemalt kolm aastat pärast komisjoni rahastamise otsuse teatamise kuupäeva; seda tähtaega ei tohi pikendada.

Artikkel 2

Artiklis 1 osutatud programmid peavad sisaldama ka:

— tõendavate dokumentide loetelu, mille esitavad abisaajad; tõendav dokument on iga dokument, mis on koostatud vastavalt asjassepuutuva liikmesriigi õigusaktidele või pädeva asutuse poolt võetud meetmetele ning mis tõendab, et üksiktaotlustele esitatud tingimused on täidetud. Loetelus on iga dokumendi kirjeldus ja sätted või meetmed, mille alusel see on koostatud, ning sellise dokumendi sisu lühikirjeldus,

— nende vormide näidiseid, mille järgi abisaajad peavad esitama oma maksetaotlused. Sellised vormid peavad sisaldama vähemalt tehtud kulutuste kokkuvõtet ning võrdleva tabeli ettenähtud ning rakendatud meetmete kvalitatiivse ja kvantitatiivse kirjelduse kohta,

— programmi meetmete tõhusa rakendamise tagamiseks vastavalt määruse (EMÜ) nr 3528/86 artiklile 14 kasutatud kontrolli- ja juhtimismeetodite kirjelduse.

Samuti teatavad liikmesriigid komisjonile kõnealuses artiklis osutatud dokumentide edasisest ajakohastamisest.

▼M1

Artikkel 2a

1. Euroopa Parlamendi ja nõukogu määruse (EÜ) nr 2151/2003 ( 10 ) artikli 14 kohaselt peavad määratud pädevad organid, kes haldavad heakskiidetud programmides sisalduvaid meetmeid, täitma nõukogu määruse (EÜ, Euratom) nr 1605/2002 ( 11 ) ja komisjoni määruse (EÜ, Euratom) nr 2342/2002 ( 12 ) sätteid ja samuti käesoleva määruse sätteid.

2. Eelkõige peavad lõikes 1 osutatud organid, edaspidi nimetatud “pädevad organid”, vastama vähemalt järgmistele kriteeriumidele:

a) need organid peavad olema avalikke teenuseid osutavad avalik-õiguslikud organid või eraõiguslikud organid, tingimusel et nende tegevust reguleeritakse ühe liikmesriigi õigusega;

b) need organid peavad esitama piisavad finantstagatised, mille on eelistatavalt andnud riigiasutus, eelkõige selleks, et komisjon saaks täielikult tagasi võlgnetavad summad;

c) need organid peavad tegutsema vastavalt usaldusväärse finantsjuhtimise nõuetele;

d) need organid peavad tagama ühenduse tegevuse selguse vastavalt määruse (EÜ, Euratom) nr 1605/2002 artikli 56 lõike 1 punktidele a–e.

3. Lisaks lõikes 2 sätestatud kriteeriumidele peavad nimetatud lõike punktis a viidatud eraõiguslikud organid tõestama järgmist:

a) oma tehnilist ja kutsealast suutlikkust, võttes aluseks juhtkonna liikmete haridust ja kutsekvalifikatsiooni tõendavad dokumendid;

b) oma majandus- ja finantssuutlikkust, võttes aluseks asjakohase pangaõiendi või ametialase vastutuskindlustuse tõendi või riigigarantii või bilansiaruanded või bilansiaruannete väljavõtted vähemalt kahe viimase suletud eelarveaasta kohta, kui ettevõtja asukohariigi äriühinguõiguse kohaselt tuleb bilanss avaldada;

c) oma pädevust täita eelarvega seotud ülesandeid vastavalt siseriiklikule õigusele, mida tõendab näiteks nende kuulumine kutse- või äriregistrisse, vandetõotus või tunnistus, eriorganisatsiooni kuulumine, selleks tööks vajaliku loa olemasolu või kuulumine käibemaksukohustuslaste registrisse;

d) nende suhtes ei kehti määruse (EÜ) nr 1605/2002 artiklid 93 ja 94.

4. Komisjon sõlmib pädevate organitega lepingu kooskõlas määruse (EÜ, Euratom) nr 1605/2002 artikliga 56 ja määruse (EÜ, Euratom) nr 2342/2002 artiklitega 35 ja 41.

5. Pädevad organid teostavad korrapärast kontrolli, et tagada määruse (EÜ) nr 2152/2003 kohaselt rahastatavate toimingute korrektne täitmine. Nad võtavad asjakohaseid meetmeid, et vältida rikkumisi ja pettusi, ning algatavad vajaduse korral vastutuselevõtmisega seotud menetlusi, et nõuda tagasi kadumaläinud, valesti makstud või ebaõigesti kasutatud vahendid.

6. Komisjoni taotluse korral edastavad pädevad organid komisjonile igakülgset teavet. Komisjon võib dokumentide ja kohapealse kontrolli abil kontrollida nende olemasolu, asjakohasust ja nõuetekohast tegevust kooskõlas usaldusväärse finantsjuhtimise põhimõttega.

7. Pädevad organid on nendeks vahendajateks, kellele makstakse ühenduse finantstoetust ning kes peavad arvestust kõnealuse, riiklike programmide toetamiseks mõeldud toetuse vastuvõtmise ja väljamaksmise üle ja säilitavad asjakohaseid dokumente, sealhulgas kõiki maksekviitungeid või samaväärse tõendusjõuga raamatupidamisdokumente, millega tõendatakse programmi otseseid ja kaudseid kulusid.

▼B

Artikkel 3

1. Liikmesriigid määravad vastavalt määruse (EMÜ) nr 3528/86 artiklile 13 programmi täitmiseks volitatud pädeva asutuse.

2. Pädevad asutused võivad taotleda ettemakset 50 % ulatuses riikliku programmi jaoks antavast ühenduse abist pärast programmi rahastamist käsitleva komisjoni otsuse teatamise kuupäevale järgneva aasta 1. jaanuari.

3. Pädevad asutused võivad taotleda teist ettemakset kuni 30 % ulatuses, kui nad on tõestanud, et 60 % sama programmi jaoks tehtud esimesest ettemaksest on ära kasutatud.

4. Lõppmakse tehakse, kui komisjon on kätte saanud ja heaks kiitnud lõpparuande, lõpliku raamatupidamisaruande ja lõppmakse taotluse riikliku programmi jaoks.

Artikkel 4

1. Alates programmi rahastamist käsitleva komisjoni otsuse teatamise kuupäevale järgneva aasta 1. juulist edastavad pädevad asutused kuue kuu aruanded abisaajatele tehtud maksete kohta vastavalt II lisale ning tööde kulgu kirjeldava aruande.

2. Pädevad asutused peavad esitama komisjonile taotlused ettemaksete ja lõppmaksete tegemiseks riikliku programmi jaoks kahes eksemplaris vastavalt käesoleva määruse III lisale.

Artikkel 5

1. Eeskirjade eiramise või hooletuse tagajärjel kaotatud ning liikmesriigi poolt tagasinõutud summad hüvitatakse ühendusele.

2. Kui ühendus peaks nelja aasta jooksul alates lõppmakse maksmisest täheldama eeskirjade eiramist ühenduse rahastatud tegevuses ning kui asjakohane summa ei ole ühendusele lõike 1 alusel hüvitatud, teatab komisjon sellest liikmesriigile ja annab viimasele võimaluse arvamust avaldada.

3. Juhul kui komisjon olukorra analüüsi ja liikmesriigi arvamuse põhjal kinnitab, et eeskirju on eiratud, hüvitab liikmesriik asjaomased summad.

Artikkel 6

Tunnistatakse kehtetuks määrus (EMÜ) nr 526/87, määruse (EMÜ) nr 1696/87 artikkel 2 ja määruse (EÜ) nr 1091/94 artikkel 2.

Artikkel 7

Tunnistatakse kehtetuks määrus (EMÜ) nr 1697/87. Sellest hoolimata jätkatakse selle määruse kohaldamist ühenduse rahaliste toetuste maksmise suhtes määruse (EMÜ) nr 3528/86 alusel, mille kohta on tehtud otsus enne 1. novembrit 1999.

Artikkel 8

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.









I LISA

ÜHENDUSE METSADE KAITSE ÕHUSAASTE EEST (MÄÄRUS (EMÜ) nr 3528/86)

Teave 20.. aasta riikliku programmi kohta

LIIKMESRIIK:

1. Programmi lühikirjeldus: pädeva asutuse kontaktandmed: (kontaktisiku või -asutuse nimi, aadress, telefoni- ja faksinumbrid, e-posti aadress), programmi rakendamise alguse ja lõpu kuupäevad, programmi kogumaksumus ja taotletav abi (protsendina kogumaksumusest), kulude jaotus meetmete kaupa, programmi rakendamise esialgne kava ning asutus (nimi, pangarekvisiidid), kellele ühenduse rahaline abi tuleb maksta, kinnitus, et tööd ei alustata enne programmi käivitamist, kinnitus, et ühtki programmiga seotud taotlust ei esitata teistele ühenduse fondidele, riikliku programmi rahastamiskava: kasutada vorme 1 ja 1b.

2. Üksikud abitaotlused määruse (EMÜ) nr 3528/86 artikli 2 alusel (metsa ökosüsteemide intensiivne ja pidev seire): kasutada vorme 2 ja 2a ja/või 2b ja/või 2c ja/või 2d.

3. Üksikud abitaotlused, mis vastavad määruse (EMÜ) nr 3528/86 artiklile 4 (välikatsed, katse- ja näidisprojektid): kasutada vorme 3 ja 3a.

Selgitavad märkused

Katsete ja seiremeetmed, mis esitatakse komisjonile nende osaliseks rahastamiseks määruse (EMÜ) nr 3528/86 (ühenduse metsade kaitse kohta õhusaaste eest) alusel, tuleb igal aastal koondada iga liikmesriigi kohta ühte programmi, mille alusel makstakse ühenduse rahaline abi liikmesriikide määratud pädevatele asutustele, kes seejärel hüvitavad vastavate vastutavate asutuste kulutusi.

Kõik määruse (EMÜ) nr 3528/86 artiklites 2 ja 4 ning nende muudatustes käsitletavad meetmed, mille jaoks taotletakse ühendusepoolset osalist rahastamist, tuleb programmi raames esitada eraldi taotlustena.







Meetmete tüübid: A-tüüp: Metsa ökosüsteemide seire (määruse (EMÜ) nr 3528/86 artikkel 2). A1-alatüüp: Süsteemne võrk (16 x 16 km) ja puuvõrade seisundi iga-aastane kontroll, mullauuringute või lehtede keemilise koostise uuringu võimalik kordamine. A2-alatüüp: Vaatlused intensiivseire vaatluspunktides. A3-alatüüp: Intensiivseireks või pidevaks seireks vajalikud lisameetmed (näit. meetodikatsed, uuringud jne). A4-alatüüp: Ettepanekud kõigi süsteemse võrgu kaudu saadud andmete või Euroopa või piirkondliku tasandi intensiivseire andmete hindamiseks. B-tüüp Katsetega seotud meetmed (määruse (EMÜ) nr 3528/86 artikkel 4).







Prioriteedid: 1. prioriteet: Nõutava täpsusega kohustuslikud vaatlused ja analüüsid (QC/QA). 2. prioriteet: Olulised, vaatlused või analüüsid, mis ei ole kohustuslikud (nt valik- parameetrite analüüs). Siia kuuluvad ka täiendavad ja ajutised jõupingutused kvaliteedi tagamiseks. 3. prioriteet: Kõik muud meetmed, mida ei ole käsiraamatus või rakendusmääruses täpsustatud. Siia kuuluvad vaatlused ja analüüsid, mida tehakse, kasutades rakendusmääruses või käsiraamatus täpsustamata meetodeid, ning katsetega seotud meetmed (vt artikkel 4).

Taotletav rahaline abi märgitakse programmis eraldi iga kolme prioriteedirühma kohta.

Vormid

Programmi esitamiseks tuleb kasutada järgmisi vorme:

— programmi lühikirjeldus (vorm 1),

— programmi rahastamiskava (vorm 1b),

— üldine teave (vormid 2 ja 3),

— eriteave (vormid 2a, 2b, 2c ja 2d).

Programmi kirjelduse vorm sisaldab haldusteavet pädeva riigiasutuse kohta, kokkuvõtvat teavet programmi eri taotluste kohta ning ajakava. Vormil peab olema pädeva riigiasutuse tempel, nõuetekohane allkiri, mille all on allakirjutanu nimi, ning kuupäev. Programmi rahastamiskava sisaldab teavet ühenduse rahalise abi kavandatud kasutamise kohta. Üldise teabe vorm (mis sisaldab üldist teavet üksiktaotluste kohta) ja eriteabe vorm (mis sisaldab tehnilist teavet üksiktaotluste kohta) tuleb koostada iga üksiku abitaotluse kohta (vorm 2 artikli 2 meetmete kohta, vorm 3 artikli 4 kohta, vormid 2a ja/või 2b ja/või 2c ja/või 2d tehnilise teabe kohta). Üldise teabe vormidel peab olema pädeva riigiasutuse tempel, nõuetekohane allkiri, mille all on allakirjutanu nimi, ning kuupäev.







Vorm 1: Programmi kirjelduse vorm, mis sisaldab haldusteavet pädeva riigiasutuse kohta ja kokkuvõtvat teavet programmi eri taotluste kohta ning ajakava. Vorm 1b: Riikliku programmi rahastamiskava. Vorm 2: Kõik seiremeetmetega seotud taotlused (artikkel 2): üldise teabe vorm (A1/A2/A3/A4 meetmed). Vorm 2a: A1-tüüpi meetmete taotlused: tehniline teave süsteemse võrgu kohta (I aste). Vorm 2b: A2-tüüpi meetmete taotlused: tehniline teave vaatluste kohta intensiivseire vaatluspunktides (II aste). Vorm 2c: A3-tüüpi meetmete taotlused: tehniline teave intensiivseirega seotud lisapunktide kohta (II aste). Vorm 2d: A4-tüüpi meetmete taotlused: tehniline teave intensiivseirega seotud hindamismeetmete kohta (II aste). Vorm 3: Kõik katsetega seotud meetmete taotlused (artikkel 4): üldise teabe vorm (B tüüpi meetmed). Vorm 3a: Kõik katsetega seotud meetmete taotlused (artikkel 4): eriteabe vorm (tehniline kokkuvõte).









II LISA

Sissejuhatavad märkused

Ettemaksete ja maksete taotlused, kuue kuu aruanded ja tegevusaruanded tuleb esitada kahes eksemplaris aadressil:

Euroopa Komisjon

Põllumajanduse peadirektoraat

Allüksus VI FII 2

Rue de la Loi/Wetstraat 200

B-1049

Brüssel

Kuue kuu maksete aruanded

Kasutada 1. tabelis esitatud vormi

Tööde käigu aruanne

Kasutada 2. tabelis esitatud vormi









III LISA